title: جهة الشرق
text: كاينين بزاف ديال لمناطيق الصيناعية فلجيهة ديال الشرق، فمدون بحال وجدة وتاوريرت وجرادة وبركان وزايو. ف2011 وصل لعدد ديال لمؤسسات دالصيناعة لـ401 اللي خدّمو تقريبا تسعالاف دلپيرصونيل لمدة دايمة. لجهة معروفة حتى بلمجال ديال الطاقة ولمعادين، ولجيهة كاتنتج بزاف من هادشي بحال شاربون ولحديد والزنك والرصاص فأقاليم جرادة وفيݣيݣ. لمحطة لحرارية ديال الضو فجرادة نتجات ف2012 شي 608 دلمليون كيلوواط/ساعة.